Viktor Amadeus II.

Viktor Amadeus II. (* 14. máj 1666, Turín, Taliansko – † 31. október 1732, Moncalieri) bol savojský vojvoda (1675 – 1732, do roku 1684 s matkou ako regentkou), kráľ Sicílie (1713 – 1718) a kráľ Sardínie (1720 – 1730). 

Bol vynikajúci politik, ktorý obratným lavírovaním medzi veľmocami (najmä medzi Francúzskom a Habsburgovcami) pozdvihol savojskú dynastiu zo stavu vojvodského do stavu kráľovského. Zúčastnil sa vojen proti Francúzsku v 90. rokoch 17. storočia, aby v kritickej chvíli zbehol a pripojil sa k nemu. Francúzsko uspelo a on získal nové dŕžavy v Taliansku. Do vojny o španielske dedičstvo vstúpil na strane Francúzska, aby v kritickej chvíli prebehol a postavil sa na stranu protifrancúzskej koalície. Vojnu aj v tomto prípade ukončil ako dôležitý člen víťaznej aliancie a získal tak titul kráľa Sicílie a rozsiahle dŕžavy v Taliansku. To sa ale nepáčilo Habsburgovcom a neskôr ho prinútili im tento titul a niektoré oblasti postúpiť (najmä Sicíliu) a uspokojiť sa s titulom kráľa Sardínie. Aj napriek tomuto nutnému ústupku treba však povedať, že za panovania tohto muža moc a význam rodu významne vzrástli.

Iné projekty 

Savojskí
Sicílski králi
Katolícki panovníci